
	1.
	Noteikumu projekts
2.5.2. sugu sastāva kontroli atbilstoši normatīvajos aktos par savvaļas sugu dzīvnieku turēšanu, dzīvnieku labturību un aizsardzību noteiktajai kompetencei;
	Iebildums
Uzturam 13.08.2026. sniegto iebildumu.
Vēršam uzmanību, ka saskaņā ar Sugu un biotopa likuma 6. panta ceturtās daļas 3. punktu invazīvo sugu introdukcijas un izplatīšanās profilakses un pārvaldības jomā Pārtikas veterinārais dienests saskaņā ar regulas Nr. 1143/2014 15. un 16. pantu veic kompetentās iestādes pienākumus attiecībā uz invazīvajām sugām uz robežas.

Vienlaikus vēršam uzmanību, ka saskaņā ar Dzīvnieku aizsardzības likuma 9. panta pirmās daļas 1. punkta a) apakšpunktu Pārtikas un veterinārais dienests prasību ievērošanu uzrauga un kontrolē attiecībā uz nebrīvē audzētu dzīvnieku aizsardzību un labturību un izmēģinājumu dzīvnieku aizsardzību, kā arī uz dzīvnieku importa, eksporta un tranzītpārvadājumu kontroli normatīvajos aktos noteiktajos valsts robežkontroles punktos atbilstoši savai kompetencei.

Projekta anotācijā arī ir atspoguļota Pārtikas un veterinārā dienesta kompetence saskaņā ar tiesisko regulējumu, proti,  Pārtikas un veterinārais dienests veic kontroles robežkontroles punktos, nodrošinot, lai netiktu transportēti invazīvas sugas īpatņi bez atbilstošas atļaujas.

Saskaņā ar Ministru kabineta 2010. gada 21. decembra noteikumiem Nr. 1146 “Savvaļas sugu dzīvnieku turēšanas vietu reģistrācijas kārtība” 3. punktu Pārtikas un veterinārais dienests reģistrē plēsēju kārtas savvaļas sugas dzīvnieku, primātu, jūras zīdītāju, krokodilu kārtas un čūskveidīgo dzīvnieku turēšanas vietu.

No tā izriet, ka Pārtikas un veterinārais dienesta kompetencē ir robežkontroles nodrošināšana, tomēr tās kompetencē nav uzraudzīt un kontrolēt sugu sastāvu atbilstoši normatīvajos aktos par savvaļas sugu dzīvnieku turēšanu, kā arī tās kompetencē nav uzraudzīt un kontrolēt minēto dzīvnieku labturību un aizsardzību.

Ņemot vērā minēto, lūdzu dzēst projekta 2.5.2.apakšpunktu.

